stanford-oval/wikipedia huggingface dataset:
เว็บ3

บทความนี้เกี่ยวกับเว็บ3 สำหรับเว็บ 3.0 ในความหมายเดิม ดูที่ เว็บเชิงความหมาย
เว็บ3 (Web3) และมีการเรียกในชื่อ เว็บ 3.0 เป็นการเรียกแนวคิดของอินเทอร์เน็ตที่เน้นการทำงานแบบไม่รวมศูนย์บนพื้นฐานของเทคโนโลยีเพียร์-ทู-เพียร์ ตัวอย่างการใช้งานที่เห็นในปัจจุบันเช่นบล็อกเชน และการเงินแบบไม่รวมศูนย์ ชื่อเรียกของ เว็บ3 เรียกต่อมาจาก เว็บ 1.0 และ เว็บ 2.0 ที่กล่าวถึงยุคของอินเทอร์เน็ตที่มีการปรับเปลี่ยนการใช้งานตั้งแต่อดีตจนถึงปัจจุบัน
เว็บ 1.0 กล่าวถึงในช่วงปี 2534-2547 ที่เว็บไซต์เน้นการให้บริการข้อมูล ที่ข้อมูลถูกดึงมาจากไฟล์บนเซิร์ฟเวอร์แทนที่ข้อมูลจากฐานข้อมูล การแสดงผลจะเป็นแบบข้อมูลที่นิ่งไม่มีการเปลี่ยนแปลง เว็บ 2.0 อยู่บนพื้นฐานของการทำเว็บไซต์ในลักษณะของแพลตฟอร์ม โดยข้อมูลบนเว็บไซต์มีการปรับเปลี่ยนตลอดเวลา ข้อมูลส่วนใหญ่บนเว็บไซต์เกิดจากผู้ใช้งานที่เป็นผู้สร้างเนื้อหาทั้งในรูปแบบสื่อสังคมออนไลน์ บล็อก รูปภาพ วิดีโอ บริหารจัดการในรูปแบบของเว็บแอปพลิเคชัน เว็บ3 อยู่บนพื้นฐานการกระจายการบริหารจัดการข้อมูลบนพื้นฐานเทคโนโลยีบล็อกเชนซึ่งจะแตกต่างจาก เว็บ 2.0 ที่การบริหารจัดการข้อมูลอยู่ที่บริษัทที่ให้บริการแพลตฟอร์มต่างๆ
ในปี 2557 คำว่า "เว็บ3" (Web3) ถูกเรียกโดย วิตาลิก บูเตอริน ผู้ก่อตั้งอีเธอร์เรียมและ กาวิน วูดผู้ก่อตั้งโพลคาดอต กล่าวถึงเว็บไซต์เน้นในเรื่องของการใช้อินเทอร์เน็ตแบบไม่รวมศูนย์ ที่เป็นที่นิยมจากการใช้งานของคริปโทเคอร์เรนซี เว็บ3 แตกต่างจาก เว็บ 3.0 ที่นิยามโดย ทิม เบอร์เนิร์ส-ลี ในแนวคิดเรื่องเว็บเชิงความหมาย ที่ทำให้เข้าใจผิดกันได้ง่ายจากนิยามของเว็บ3 และเว็บ 3.0
อาณานิคม

ในทางการเมืองและประวัติศาสตร์ อาณานิคม (อังกฤษ: colony) หมายถึงดินแดนที่อยู่ภายใต้การควบคุมทางการเมืองของรัฐๆหนึ่ง ไม่มีอำนาจอธิปไตยเป็นของตนเอง
อาณานิคมสามารถเกิดขึ้นได้จาก 2 กรณีคือ กรณีแรกคือการจัดตั้งอาณานิคม ในอดีต เจ้าอาณานิคมมักส่งคณะบุกเบิกไปตั้งอาณานิคมในดินแดนที่ไม่มีเจ้าของ กรณีที่สองคือการเข้ายึดครองดินแดนซึ่งเดิมอาจเคยเป็นประเทศที่มีประวัติศาสตร์ของตนเองมาก่อน หรืออาจมีชนพื้นเมืองอาศัยอยู่ก่อน อย่างไรก็ตาม วัตถุประสงค์หลักของการมีอาณานิคม คือการแสวงหาทรัพยากรและผลประโยชน์ป้อนแก่แผ่นดินบ้านเกิดของเจ้าอาณานิคมที่เรียกว่า "แผ่นดินแม่"
อาณานิคมไม่เหมือนกับ รัฐหุ่นเชิด หรือ รัฐบริวาร เนื่องจากอาณานิคมไม่ได้มีฐานะเป็น รัฐ จึงไม่มีจุดยืนในเวทีระหว่างประเทศ เนื่องจากฝ่ายบริหารสูงสุดของอาณานิคม ยังคงต้องอยู่ภายใต้การควบคุมของแผ่นดินแม่ ในปัจจุบัน อาณานิคมที่มีอยู่ทั้งหมดเป็นอาณานิคมโพ้นทะเล รัฐบาลกลางบางประเทศ อาจยินยอมให้อาณานิคมมีรัฐบาลเป็นของตนเองซึ่งเป็นการลดภาระของรัฐบาลกลาง แต่ก็ไม่ได้หมายความว่า รัฐบาลอาณานิคมจะดูแลทุกอย่างภายในอาณานิคม ด้านกฎหมาย, การคลัง, กลาโหม, ต่างประเทศ ยังคงถูกกำหนดจากรัฐบาลกลาง
ดูเพิ่ม

ลัทธิอาณานิคม
การทำให้เป็นอาณานิคม
การล่าอาณานิคมในแอฟริกา
ดินแดนโพ้นทะเลของสหราชอาณาจักร (ในอดีตคือคราวน์โคโลนี)
รายชื่ออดีตอาณานิคมของยุโรป
เครือจักรภพ
อาณาจักร (ชีววิทยา)

The various levels of the scientific classification system.

แปดลำดับขั้นสำคัญ ๆ ของการจำแนกชั้นทางวิทยาศาสตร์ในหนึ่งโดเมนประกอบด้วยหนึ่งอาณาจักรขึ้นไป ตามแผนภาพไม่ได้แสดงลำดับขั้นที่อยู่อื่น ๆ ที่อยู่ระหว่างนี้
ในชีววิทยา, อาณาจักร (อังกฤษ: kingdom, ละติน: regnum, พหูพจน์ regna) เป็นการจำแนกชั้นทางวิทยาศาสตร์ระดับใหญ่ที่สุดอันดับที่สองของสิ่งมีชีวิต อาณาจักรแบ่งย่อยต่อไปได้อีกเป็นไฟลัม ในหนังสือแบบเรียนชีววิทยาดั้งเดิมใช้ระบบหกอาณาจักร (Animalia, Plantae, Fungi, Protista, Archaea/Archaebacteria, และ Bacteria/Eubacteria) หรือระบบห้าอาณาจักร (Animalia, Plantae, Fungi, Protista and Monera) ในปัจจุบัน การจำแนกชั้นโดยอาศัยแคลดิสติกส์เลี่ยงไม่ใช้คำว่า อาณาจักร เนื่องจากการจัดระบบอาณาจักรแบบดั้งเดิมไม่ใช่การจัดระบบแบบมาจากชาติพันธุ์เดียว (not monophyletic)
| Linnaeus 1735 | Haeckel 1866 | Chatton 1925 | Copeland 1938 | Whittaker 1969 | Woese et al>  1977 | Woese et al>  1990 | Cavalier-Smith 1993 | Cavalier-Smith 1998 | Ruggiero et al>  2015 |
| --- | --- | --- | --- | --- | --- | --- | --- | --- | --- |
| — | — | 2 empires | 2 empires | 2 empires | 2 empires | 3 domains | 3 superkingdoms | 2 empires | 2 superkingdoms |
| 2 kingdoms | 3 kingdoms | — | 4 kingdoms | 5 kingdoms | 6 kingdoms | — | 8 kingdoms | 6 kingdoms | 7 kingdoms |
| — | Protista | Prokaryota | Monera | Monera | Eubacteria | Bacteria | Eubacteria | Bacteria | Bacteria |
| — | Protista | Prokaryota | Monera | Monera | Archaebacteria | Archaea | Archaebacteria | Bacteria | Archaea |
| — | Protista | Eukaryota | Protista | Protista | Protista | Eucarya | Archezoa | Protozoa | Protozoa |
| — | Protista | Eukaryota | Protista | Protista | Protista | Eucarya | Protozoa | Protozoa | Protozoa |
| — | Protista | Eukaryota | Protista | Protista | Protista | Eucarya | Chromista | Chromista | Chromista |
| Vegetabilia | Plantae | Eukaryota | Plantae | Plantae | Plantae | Eucarya | Plantae | Plantae | Plantae |
| Vegetabilia | Plantae | Eukaryota | Plantae | Fungi | Fungi | Eucarya | Fungi | Fungi | Fungi |
| Animalia | Animalia | Eukaryota | Animalia | Animalia | Animalia | Eucarya | Animalia | Animalia | Animalia |
ดูเพิ่ม

การจำแนกชั้นทางวิทยาศาสตร์
อนุกรมวิธาน
ชีววิทยา
ชีวิตก่อนประวัติศาสตร์
ชีวิตเทียม
แบคทีเรีย
พืช
โพรทิสตา
มอเนอรา
วัฏจักรชีวิต (ชีววิทยา)
สัตว์
สิ่งมีชีวิต
เห็ดรา
แหล่งกำเนิดชีวิต
อาดัม ครัฟท์

อาดัม ครัฟท์ (อังกฤษ: Adam Kraft หรือ Adam Krafft; ราว ค.ศ. 1455 - มกราคม ค.ศ. 1509) เป็นประติมากรและมาสเตอร์ช่างก่อสร้างชาวเยอรมันของสมัยกอทิกของคริสต์ศตวรรษที่ 15
ครัฟท์เกิดและเติบโตขึ้นที่เนือร์นแบร์คในประเทศเยอรมนี เป็นที่ทราบกันว่าเมื่อยังหนุ่ม ครัฟท์ได้มีโอกาสเดินทางไปอุล์มและสทราซบูร์ และเชื่อกันว่าสมรสสองครั้งแต่ไม่ทราบว่ามีบุตรธิดาหรือไม่
งานชิ้นเอกของครัฟท์คืองานแกะแท่น (tabernacle) ที่สูงราว 18.7 เมตรสำหรับวัดเซนต์ลอเร็นซ์ในเนือร์นแบร์ค งานแกะรองรับด้วยตัวแบบสี่ตัวได้รับการบูรณะหลังจากที่ได้รับความเสียหายระหว่างสงครามโลกครั้งที่สอง ผู้รองรับคนหนึ่งคือภาพเหมือนของครัฟท์เอง เชื่อกันว่าครัฟท์ทำงานแกะทั้งหมดในเนือร์นแบร์คและในบริเวณบาวาเรียระหว่าง ค.ศ. 1490 จนถึง ค.ศ. 1507 โดยมีผู้ช่วยเพียงสองสามคน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาดัม ครัฟท์
อานยา วิลเลียมส์

| อานยา วิลเลียมส์ |
| --- | --- |


รองผู้ว่าการหมู่เกาะเติกส์และเคคอส
อยู่ในวาระ
เริ่มดำรงตำแหน่ง  15 ตุลาคม ค.ศ. 2012 (2012-10-15) (12 ปี 55 วัน)
ผู้ว่าการ: ไนเจล เดคิน John Freeman Peter Beckingham Ric Todd
ก่อนหน้า: Mahala Wynns
รักษาการผู้ว่าการหมู่เกาะเติกส์และเคคอส
ดำรงตำแหน่ง 29 มีนาคม ค.ศ. 2023 (2023-03-29) – 29 มิถุนายน ค.ศ. 2023 (2023-06-29) (0 ปี 92 วัน)
ก่อนหน้า: ไนเจล เดคิน (ผู้ว่าการ)
ถัดไป: ดิเลนิ แดเนียล-เซลวาร์แนม (ผู้ว่าการ)
ดำรงตำแหน่ง 10 ตุลาคม ค.ศ. 2016 (2016-10-10) – 17 ตุลาคม ค.ศ. 2016 (2016-10-17) (0 ปี 7 วัน)
ก่อนหน้า: Peter Beckingham (ผู้ว่าการ)
ถัดไป: John Freeman (ผู้ว่าการ)
ดำรงตำแหน่ง 15 กันยายน ค.ศ. 2013 (2013-09-15) – 9 ตุลาคม ค.ศ. 2013 (2013-10-09) (0 ปี 24 วัน)
ก่อนหน้า: Ric Todd (ผู้ว่าการ)
ถัดไป: Peter Beckingham (ผู้ว่าการ)
 
ข้อมูลส่วนบุคคล
เกิด:  (1980-10-08) 8 ตุลาคม ค.ศ. 1980 (44 ปี) เกาะแกรนด์เติกส์, หมู่เกาะเติกส์และเคคอส
ศิษย์เก่า: มหาวิทยาลัยนานาชาติฟลอริดา (วิทยาศาสตรมหาบัณฑิตสาขาการบัญชี)

อานยา วิลเลียมส์ (อังกฤษ: Anya Williams; เกิด 8 ตุลาคม ค.ศ. 1980) เป็นนักการเมืองชาวหมู่เกาะเติกส์และเคคอส ซึ่งปัจจุบันดำรงตำแหน่งรองผู้ว่าการหมู่เกาะเติกส์และเคคอสตั้งแต่วันที่ 15 ตุลาคม ค.ศ. 2012
วิลเลียมส์ได้รับวิทยาศาสตรมหาบัณฑิตสาขาการบัญชีจากมหาวิทยาลัยนานาชาติฟลอริดา เคยทำงานเป็นปลัดกระทรวงในกระทรวงการคลังของรัฐบาล
วิลเลียมส์เกิดเมื่อวันที่ 8 ตุลาคม ค.ศ. 1980 ณ เกาะแกรนด์เติกส์ รัฐมนตรีกระทรวงการต่างประเทศและเครือจักรภพ William Hague แต่งตั้งวิลเลียมส์ให้ดำรงตำแหน่งโดยมีผลตั้งแต่วันที่ 15 ตุลาคม ค.ศ. 2012
อาการหลงผิดเฉพาะเรื่อง

อาการหลงผิดเฉพาะเรื่อง (อังกฤษ: monothematic delusion) เป็นอาการหลงผิดในเรื่อง ๆ หนึ่ง
เปรียบเทียบกับอาการหลงผิดหลายเรื่อง (multi-thematic, polythematic)
ซึ่งเป็นอาการทั่วไปในโรคจิตเภท
อาการเหล่านี้สามารถเกิดขึ้นพร้อมกับโรคจิตเภทหรือภาวะสมองเสื่อม (dementia)
หรือสามารถเกิดขึ้นโดยไม่ปรากฏอาการทางจิตอื่น ๆ 
ถ้าพบอาการนี้ในกรณีที่ไม่เกี่ยวกับโรคจิต
ก็มักจะเป็นผลของความผิดปกติทางกายรวมทั้งการบาดเจ็บในกะโหลกศีรษะ   โรคหลอดเลือดสมอง  หรือความผิดปกติทางประสาท
ผู้ที่มีอาการเหล่านี้จากสาเหตุความผิดปกติทางกาย
มักจะไม่ปรากฏความบกพร่องทางปัญญาและมักจะไม่มีอาการอื่น ๆ 
นอกจากนั้นแล้ว  ยังมีบางคนที่รู้อีกด้วยว่า  ความเชื่อของตัวเองเป็นเรื่องแปลกประหลาด
แต่คนอื่นก็ยังไม่สามารถโน้มน้าวให้แก้ความเชื่อผิด ๆ นั้นได้[ต้องการอ้างอิง]
ประเภท

อาการต่าง ๆ ที่รวมอยู่ในประเภทอาการหลงผิดเฉพาะเรื่องรวมทั้ง
capgras syndrome  เป็นความหลงผิดว่า  ญาติสนิทหรือคู่ครองถูกแทนด้วยตัวปลอมที่มีหน้าตารูปร่างเหมือนกัน
Fregoli delusion  เป็นความหลงผิดว่า  บุคคลต่าง ๆ ที่คนไข้เจอความจริงแล้วเป็นบุคคลเดียวกันปลอมตัวมา
Intermetamorphosis เป็นความหลงผิดว่า  บุคคลต่าง ๆ เปลี่ยนเป็นคนอื่นทั้ง ๆ ที่รูปร่างภายนอกไม่ได้เปลี่ยน
Syndrome of subjective doubles  เป็นความหลงผิดว่า  มีคู่แฝดของตนที่มีการกระทำเป็นอิสระจากตน
Cotard delusion เป็นความหลงผิดว่า  ตนเองตายแล้วหรือไม่มีอยู่จริง ๆ บางครั้งมาพร้อมกับความเชื่อว่า  ตนเองกำลังเน่าเปื่อยอยู่หรือว่ามีอวัยวะอะไรบางอย่างภายในที่หายไป
Mirrored-self misidentification  เป็นความหลงผิดว่า  เงาตนเองในกระจกเป็นคนอื่น
Reduplicative paramnesia  เป็นความหลงผิดว่า  คนที่คุ้นเคย  หรือว่าสถานที่  หรือว่าวัตถุ  หรือว่าอวัยวะในร่างกายหนึ่ง ๆ ได้เกิดการก๊อบปี้ขึ้น  ยกตัวอย่างเช่น  คนไข้อาจจะคิดว่าตัวเองไม่ได้อยู่ในโรงพยาบาลที่รับตนเข้า  แต่อยู่ในโรงพยาบาลที่เหมือนกันที่อยู่อีกภูมิภาคหนึ่งของประเทศ
Somatoparaphrenia เป็นความหลงผิดที่ปฏิเสธความเป็นเจ้าของของแขนขาหนึ่ง ๆ หรือของร่างกายทั้งซีก  (บ่อยครั้งเกิดกับโรคหลอดเลือดสมอง)
ให้สังเกตว่า  อาการหลงผิดเหล่านี้บางครั้งรวมกลุ่มอยู่ใต้ประเภท  delusional misidentification syndrome
เหตุเกิด

งานวิจัยทางประสาทจิตวิทยาเชิงปริชาน  (cognitive neuropsychology)  ชี้ว่า  มีองค์ประกอบสองอย่างที่เป็นเหตุของอาการหลงผิดเฉพาะเรื่อง 
องค์ประกอบแรกก็คือประสบการณ์ที่วิบัติ  (anomalous experience)  ซึ่งบ่อยครั้งมีเหตุจากความผิดปกติทางประสาท  ที่นำไปสู่ความหลงผิด
และองค์ประกอบที่สองเป็นความบกพร่องของกระบวนการเกิดความเชื่อ  (belief formation cognitive process)
ตัวอย่างขององค์ประกอบแรกก็คือ  มีงานวิจัยหลายงานที่ชี้ว่า  อาการหลงผิดคะกราส์เป็นผลจากความผิดปกติทางอารมณ์ที่เกี่ยวข้องกับการรับรู้ใบหน้า
ดังนั้น  แม้ว่าคนไข้จะสามารถรู้จำคู่ครอง  (หรือญาติสนิทของตน) ได้
แต่เพราะไม่มีปฏิกิริยาทางอารมณ์ที่คนปกติจะมี  และดังนั้นการเห็นคู่ครองของตนจึงไม่ได้ให้ความรู้สึกเหมือนกับบุคคลที่ตนรู้จัก
แต่ว่า  งานวิจัยเหล่านี้ชี้ว่า  ความผิดปกติทางประสาทอย่างเดียวไม่เพียงพอที่จะเป็นเหตุของความคิดเห็นผิด ๆ
แต่จะต้องมีองค์ประกอบที่สอง  ซึ่งเป็นความเองเอียง  (bias)  หรือความผิดปกติของกระบวนการก่อตั้งความเชื่อ  ซึ่งจะรักษาและทำให้มั่นคงซึ่งความหลงผิดนั้นไว้
แต่เพราะว่า  ในปัจจุบันยังไม่มีแบบจำลองที่ดีว่า  กระบวนการสร้างความเชื่อนั้นเกิดขึ้นได้อย่างไร
ดังนั้น  องค์ประกอบที่สองจึงยังไม่ชัดเจน
มีงานวิจัยบางงานแสดงว่า  คนไข้ที่หลงผิดมักจะด่วนสรุปเหตุการณ์ 
และดังนั้น  มักจะถือเอาประสบการณ์ที่ผิดปกติว่าเป็นความจริง
และจะทำการตัดสินใจโดยรีบร้อนอาศัยประสบการณ์เหล่านี้
นอกจากนั้นแล้ว  งานวิจัยต่าง ๆยังพบอีกด้วว่า  คนไข้มักตัดสินใจผิดพลาดเพราะความเอนเอียงในการทำให้เหมือน  (matching bias)
ซึ่งบอกว่า  คนไข้มักจะพยายามที่จะยืนยันกฎกติกาของสังคมหรือของตน  (โดยไม่สามารถคำนึงถึงความจริง)
ความเองเอียงในการตัดสินใจสองอย่างนี้ช่วยอธิบายว่า  ผู้หลงผิดสามารถที่จะยึดถือความหลงผิดได้อย่างไร  และทำไมจึงไม่สามารถกลับใจได้
นักวิจัยบางพวกเชื่อว่า  ความเอนเอียงสองอย่างนี้เพียงพอแล้วที่จะอธิบายอาการหลงผิด
แต่บางพวกเชื่อว่า  ความเอนเอียงสองอย่างนี้ไม่เพียงพอที่จะอธิบายว่า  ทำไมหลักฐานเกี่ยวกับความจริงจึงไม่สามารถโน้มน้าวผู้หลงผิดให้เข้าใจถูกได้ในระยะยาว
คือ  เชื่อว่า ต้องมีความบกพร่องทางประสาทที่ยังไม่ปรากฏอย่างอื่น ๆ ในระบบความเชื่อของคนไข้  (ซึ่งอาจจะอยู่ในสมองซีกขวา)
เชิงอรรถและอ้างอิง

↑  "ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑", ให้ความหมายของ  delusion  ว่า "อาการหลงผิด"  และของ  thematic  ว่า  "ตามท้องเรื่อง"  หรือ  "เฉพาะเรื่อง" หรือ  "ใจความหลัก"
↑  Davies, M., Coltheart, M., Langdon, R., Breen, N. (2001). "Monothematic delusions: Towards a two-factor account" (PDF). Philosophy, Psychiatry and Psychology. 8: 133–158. doi:10.1353/ppp.2001.0007. คลังข้อมูลเก่าเก็บจากแหล่งเดิม (PDF)เมื่อ 2011-03-02. สืบค้นเมื่อ 2014-07-02.{{cite journal}}:  CS1 maint: multiple names: authors list (ลิงก์)
↑  Sellen, J., Oaksford, M., Langdon, R., Gray, N. (2005). "Schizotypy and Conditional Reasoning". Schizophrenia Bulletin. 31 (1): 105–116. doi:10.1093/schbul/sbi012.{{cite journal}}:  CS1 maint: multiple names: authors list (ลิงก์)
↑  Dudley RE, John CH, Young AW, Over DE (May 1997). "Normal and abnormal reasoning in people with delusions". Br J Clin Psychol. 36 (Pt 2): 243–58. PMID 9167864.{{cite journal}}:  CS1 maint: multiple names: authors list (ลิงก์)
1 2  Stone, T. (2005). "Delusions and Belief Formation" (Powerpoint).[ลิงก์เสีย]
แหล่งข้อมูลอื่น

Stone, T. (2005). "Face Recognition and Delusions" (Powerpoint).[ลิงก์เสีย]
The Belief Formation Project a project of the Macquarie Centre for Cognitive Science, which uses research on delusions with the aim of developing a cognitive model of beliefs
อาดูมู

การเต้นรำพื้นเมืองดั้งเดิมของชาวแอฟริกัน
| --- | --- |
นักรบแสดงการเต้นรําอาดูมู
ชื่อพื้นเมือง: Enkipaata or Aigus
นิรุกติศาสตร์: "กระโดดขึ้นและลง"
แนวเพลง: การเต้นรําแบบดั้งเดิม
เครื่องดนตรี: ilmurran, กลอง, เครื่องสั่นจังหวะ
ถิ่นกำเนิด:  เคนยา  แทนซาเนีย
อาดูมู (อังกฤษ: Adumu) หรือ การเต้นรำกระโดดของชนมาซาย (อังกฤษ: Maasai jumping dance) เป็นการเต้นรำประเภทหนึ่งของชนเผ่ามาซายที่อาศัยอยู่ในประเทศเคนยาและประเทศแทนซาเนีย ซึ่งตามธรรมเนียมทั่วไปแล้ว นักรบหนุ่มมาซายจะเป็นผู้แสดงการเต้นรำนี้ด้วยท่วงท่าผาดโผนและกระฉับกระเฉงในโอกาสพิธีต่าง ๆ เช่นในงานสมรส พิธีกรรมทางศาสนา ตลอดจนเหตุการณ์ทางวัฒนธรรมที่สําคัญอื่น ๆ
ประวัติ

ชนเผ่ามาซายในประเทศเคนยาและแทนซาเนียมีประวัติศาสตร์และวัฒนธรรมที่เกี่ยวพันกับการเต้นรําอามูดูอย่างซับซ้อน แม้ว่าจุดเริ่มต้นของการเต้นรำจะยังไม่เป็นที่แน่ชัด แต่สันนิษฐานว่าพัฒนามาจากวิธีการฝึกเพื่อต่อสู้และแสดงความแข็งแกร่ง ความว่องไว และพลังของนักรบมาซาย ประวัติศาสตร์ของชนมาซายนั้นกล่าวว่า ในช่วงแรกการเต้นรำเป็นการแสดงของนักรบหนุ่มสำหรับเป็นวิธคฝึกฝนความสามารถในการกระโดดและกระโจนของพวกเขา ซึ่งเป็นสิ่งจำเป็นสำหรับการล่าสัตว์และการต่อสู้ เริ่มมีการแสดงเต้นรำในโอกาสทางวัฒนธรรมที่สําคัญ เช่นในงานสมรส พิธีกรรมทางศาสนา และเทศกาลอื่น ๆ เนื่องจากการเต้นรำถูกพัฒนาให้เป็นระเบียบพิธีมากขึ้น
อาการเหมือนมีก้อนในลำคอ

| อาการเหมือนมีก้อนในลำคอ (Globus pharyngis)> บัญชีจำแนกและลิงก์ไปภายนอก |
| --- | --- |
ICD-10: F45.8
ICD-9: 300.11
DiseasesDB: 31559
MeSH: D003291
การเหมือนมีก้อนในลำคอ (อังกฤษ: Globus pharyngis) เป็นความรู้สึกที่คงยืนเหมือนกับมีเสมหะ เม็ดยา หรืออะไรอื่น ๆ มาติดอยู่ในคอแต่จริง ๆ ไม่มี
บุคคลอาจกลืนได้เป็นปกติ จึงไม่ใช่เป็นการกลืนลำบากที่แท้จริง แต่ก็ยังอาจน่ารำคาญ
และก็อาจจะรู้สึกเจ็บหน้าอกอย่างน้อย ๆ หรืออย่างรุนแรง และเหมือนมีอะไรกระทบกันดังกรอบแกรบที่คอเมื่อกลืน
เหตุ

ก้อนในลำคอที่รู้สึกบ่อยครั้งเป็นการบวม/การอักเสบในส่วนของคอ เช่น กล่องเสียง หรือคอหอยส่วนกล่องเสียง ซึ่งอาจมีเหตุจากการกระตุกของกล้ามเนื้อ cricopharyngeal ในกล่องเสียง, กรดไหลย้อน, โรคกรดไหลย้อนขึ้นมาที่คอและกล่องเสียง, หรือความต่าง ๆ กันที่มีเหตุจากการบาดเจ็บหรือไม่ก็จากความต่าง ๆ กันของโครงสร้างในลำคอ
ในบางกรณี เหตุอาจจะไม่ชัดเจน และอาจเป็นปัญหาทางจิตใจ
เช่น โรคโซมาโตฟอร์มและโรควิตกกังวล
ถ้าเป็นอาการหนึ่งของความซึมเศร้า มันก็จะตอบสนองต่อการรักษาอาการซึมเศร้า
แพทย์จะต้องวินิจฉัยแยกโรคจาก Eagle syndrome
ซึ่งเป็นโรคที่ใช้คำบอกอาการของคนไข้ว่ามีอะไรติดอยู่ที่คอเป็นวิธีการวินิจฉัย
Eagle syndrome เป็นภาวะที่มีน้อยซึ่งมีอาการเจ็บฉับพลันคล้ายที่เกิดทางประสาท ตรงกระดูกขากรรไกรและข้อ ที่หลังคอ และที่โคนลิ้น ซึ่งจุดชนวนโดยการกลืน การขยับขากรรไกร หรือการเอี้ยวคอ
โดยมีเหตุจากระดูกสไตลอยด์ โพรเซสที่ขมับซึ่งยาวหรือมีรูปร่างผิดปกติ หรือเกิดจากการมีแคลเซียมเกาะที่เอ็น Stylohyoid แล้วกวนการทำงานของโครงสร้างและอวัยวะที่อยู่ใกล้ ๆ กัน
งานศึกษาเร็ว ๆ นี้แสดงอย่างค่อนข้างชัดเจนว่า โรคกรดไหลย้อนเป็นเหตุสำคัญของอาการเหมือนมีก้อนในลำคอ แม้นี่ก็ยังเป็นเรื่องไม่ยุติ
เหตุที่สามัญน้อยกว่าของอาการนี้ บวกกับเหมือนกับมีอะไรกระทบกันดังกรอบแกรบและเจ็บพอสมควรเมื่อกลืน อาจเกิดจากกระดูกอ่อนไทรอยด์กระทบกับอวัยวะในคอหอยที่ผิดปกติ เช่นกระดูก superior horn/cornu สีกับกระดูก thyroid lamina
ดังนั้น การผ่าตัดแต่งกระดูกอ่อนที่เป็นตัวการก็จะแก้ปัญหานี้ได้
แต่เหตุนี้มักจะวินิจฉัยผิดพลาด แม้จะอาศัยการตรวจง่าย ๆ คือการคลำตรวจในแนวซ้ายขวาซึ่งจะทำให้รู้สึกเหมือนกับมีอะไรมากระทบกันดังกรอบแกรบ และจะเจ็บเมื่อกลืน โดยมีเหตุจากการบาดเจ็บที่คอซึ่งเกิดขึ้นก่อน
อย่างไรก็ดี ภาพเอ็กซ์เรย์คอมพิวเตอร์หรือเอ็มอาร์ไออย่างละเอียดอาจจำเป็นเพื่อให้รู้ถึงความผิดปกติทางกายวิภาคของกล่องเสียงอย่างชัดเจน
การเลื่อนกระดูก thyroid ala ด้านที่มีปัญหาไปทางด้านหน้าเมื่อกลืน อาจช่วยแก้ปัญหา
การรักษา

ถ้าไม่พบเหตุ แพทย์ก็จะแนะนำให้คนไข้ไม่ต้องเป็นห่วงอะไร
แต่ถ้าพบเหตุ แพทย์ก็จะรักษาเหตุตามอาการหรือถ้าเป็นไปได้ รักษาให้หาย
เชิงอรรถและอ้างอิง

↑  
Cybulska, EM (1997). "Globus Hystericus—A Somatic Symptom of Depression? The Role of Electroconvulsive Therapy and Antidepressants". Psychosomatic Medicine. 59: 67–69.
↑  
Cybulska, EM (สิงหาคม 1998). "Globus Hystericus or Depressivus?". Hospital Medicine. 59 (8): 640–1.
↑  Waldman, SD (6 มิถุนายน 2013). Atlas of Uncommon Pain Syndromes. Elsevier Health Sciences. pp. 35–36. ISBN 1-4557-0999-9.
↑  Lee, Bong Eun. "Globus pharyngeus: A review of its etiology, diagnosis and treatment". World Journal of Gastroenterology. 18 (20): 2462. doi:10.3748/wjg.v18.i20.2462.
↑  
Nadig, S K; S Uppal; G W Back; A P Coatesworth; A R H Grace (2006). "Foreign Body Sensation in the Throat Due to Displacement of the Superior Cornu of the Thyroid Cartilage: Two Cases and a Literature Review". The Journal of Laryngology & Otology. 120 (07): 608–609. doi:10.1017/S0022215106001125. PMID 16681864. สืบค้นเมื่อ 27 ธันวาคม 2008.
↑  
Lin, Doris; Nancy Fischbein; David Eisele (2005). "Odynophagia Secondary to Variant Thyroid Cartilage Anatomy". Dysphagia. 20 (3): 232–234. doi:10.1007/s00455-005-0012-2. PMID 16362512.
1 2  Smith, Marshall E.; Gerald S. Berke; Steven D. Gray; Heather Dove; Ric Harnsberger (1 กันยายน 2001). "Clicking in the Throat: Cinematic Fiction or Surgical Fact?". Arch Otolaryngol Head Neck Surg. 127 (9): 1129–1131. doi:10.1001/archotol.127.9.1129. PMID 11556866. สืบค้นเมื่อ 27 ธันวาคม 2008.
แหล่งข้อมูลอื่น

"Globus Sensation. Myasthenia gravis and globus information". patient.info. สืบค้นเมื่อ 29 เมษายน 2018.
อาตาฟู

รุ่งอรุณในถนนสายหลัก
อาตาฟู (อังกฤษ: Atafu) เป็นเกาะปะการังรูปวงแหวนในโตเกเลา ในภาคใต้ของ มหาสมุทรแปซิฟิก ห่างจากซามัวไปทางทิศเหนือ 500 กิโลเมตร มีพื้นที่ 2.5 ตารางกิโลเมตร ที่นี่เป็นเกาะที่ใหญ่ที่สุดของทั้งสามเกาะในโตเกเลา และประกอบด้วย เกาะปะการัง โดยรอบทะเลสาบกลางซึ่งมีพื้นที่ 15 ตารางกิโลเมตร ที่นี่ตั้งอยู่ห่างออกไป 800 กิโลเมตรทางทิศใต้ของเส้นศูนย์สูตรที่ 8 ° 35 'South, 172 ° 30' เวสต์
แหล่งข้อมูลอื่น

History and map เก็บถาวร 2019-01-16 ที่ เวย์แบ็กแมชชีน
Satellite image เก็บถาวร 2006-02-07 ที่ เวย์แบ็กแมชชีน
อาติกาห์ ฮาซิโฮลัน

| อาติกาห์ ฮาซิโฮลัน |
| --- | --- |

สารนิเทศภูมิหลัง
เกิด:  (1982-08-03) 3 สิงหาคม ค.ศ. 1982 (42 ปี) อาติกาห์ ฮาซิโฮลัน มูฮัมหมัด
คู่สมรส: ริโอ เดวันโต (2013–ปัจจุบัน)
อาชีพ: นักแสดง นางแบบ
อาติกาห์ ฮาซิโฮลัน (อังกฤษ: Atiqah Hasiholan; เกิด 3 สิงหาคม ค.ศ. 1982) เป็นนักแสดงชาวอินโดนีเซีย เธอได้ยกย่องแม่ของเธอ รัตนา ซารัมพีท นักเขียนบทละคร ศิลปินผู้ทรงอิทธิพลและผู้กำกับ Satu Merah Panggung (One Red Stage) ว่าเป็นผู้ที่ทำให้เธอรู้จักโลกละครเวทีตั้งแต่ยังเด็กๆ เธอเริ่มต้นอาชีพนักแสดงหลังจากสำเร็จการศึกษาจากมหาวิทยาลัยในปี ค.ศ. 2006.
เธอแสดงในภาพยนตร์ครั้งแรกเรื่อง Love for Share โดยการแสดงของเธอได้รับการยกย่องจากเดอะจาการ์ต้าโพสต์ว่า "ควรค่ากับการชม" หลังจากนั้น เธอก็มีผลงานเป็นโปรเจ็กต์หลากหลายแนว และรับบทนำครั้งแรกในเรื่อง Sister n ที่เธอรับบทเจ้าของบ้านพักคนชราที่มีเหตุฆาตกรรมมากมาย นอกจากนี้เธอยังรับบทนำในโรแมนติกดราม่าเรื่อง Love potpourri และบทสมทบของผู้กำกับโจโก อันวาร์ เรื่อง Forbidden Door
ในปี ค.ศ. 2009 ฮาซิโฮลันแสดงนำในภาพยนตร์เรื่อง Jamila dan Sang Presiden (2009) ซึ่งภาพยนตร์เรื่องนี้ก็ได้รับเลือกให้เข้าชิงรางวัลออสการ์ในสาขาภาพยนตร์ภาษาต่างประเทศยอดเยี่ยม จากภาพยนตร์เรื่องนั้นทำให้อาติกาห์ได้รับเสียงวิจารณ์ชื่นชมและเสียงยกย่องในงานเทศกาลภาพยนตร์ในประเทศและต่างประเทศ และการแสดงนำของเธอในเรื่อง Maida’s House (2009) ยังทำให้เธอได้รับการเสนอชื่อชิงรางวัลอินโดนีเซียน มูฟวี อวอร์ด สาขานักแสดงนำหญิงยอดเยี่ยม ในปีนั้นด้วย
ฮาซิโฮลันสำเร็จการศึกษาจากมหาวิทยาลัยโมนาชในเมืองเมลเบิร์น ประเทศออสเตรเลีย ในสาขาสื่อและจิตวิทยา การมีส่วนเกี่ยวข้องของเธอในการเคลื่อนไหวเพื่อสังคมและการต่อสู้เพื่อต่อต้านการค้ามนุษย์ทำให้เธอได้มีส่วนร่วมในรางวัลอินโดนีเซีย อาชีฟเมนต์ อวอร์ด ปี 2010 จากการมีส่วนร่วมต่อการค้นหาคนหรือกลุ่มคนที่สามารถสร้างอิทธิพลในแง่บวกต่อสังคมได้ ในเวลาว่างเธอใช้เวลาไปกับการดำน้ำสคูบา การอ่านหนังสือและการเดินทาง นอกจากนี้เธอพูดภาษาอังกฤษและอินโดนีเซียได้อย่างคล่องแคล่ว
แหล่งข้อมูลอื่น

อาติกาห์ ฮาซิโฮลัน ที่อินเทอร์เน็ตมูวีเดตาเบส
อาชีวเวชศาสตร์

อาชีวเวชศาสตร์ (อังกฤษ: occupational medicine) เป็นวิชาการแพทย์แขนงหนึ่ง ว่าด้วยเรื่องการดูแลสุขภาพของคนทำงาน วิชาอาชีวเวชศาสตร์นี้ ครอบคลุมตั้งแต่การส่งเสริม ป้องกันโรค การรักษาโรค และการฟื้นฟูสุขภาพของคนทำงาน แต่เนื่องจากปัญหาโรคจากการทำงานส่วนใหญ่จะเป็นปัญหาที่ป้องกันได้ องค์ความรู้ของวิชานี้ในปัจจุบันจึงเน้นหนักไปทางการป้องกันโรคเป็นหลัก และวิชาอาชีวเวชศาสตร์ถูกจัดว่าเป็นแขนงหนึ่งของวิชาเวชศาสตร์ป้องกันด้วย แพทย์เฉพาะทางที่มีความเชี่ยวชาญในวิชาอาชีวเวชศาสตร์นั้นเรียกว่าอาชีวแพทย์
ความเป็นมาของอาชีวเวชศาสตร์

ความสนใจในปัญหาสุขภาพของคนงานนั้น มีเกิดขึ้นเนื่องจากมีผู้สังเกตเห็นว่าการทำงานในโรงงานอุตสาหกรรม คนงานแต่ละคนจะต้องสัมผัสกับสารเคมีพิษ ฝุ่นละออง เสียงดัง การทำงานออกแรงในท่าทางต่างๆ ซ้ำๆ กันเป็นเวลานาน สิ่งคุกคามต่อสุขภาพแบบต่างๆ ซึ่งจะทำให้คนงานแต่ละคนเกิดโรคจากการทำงาน (occupational disease) ขึ้น ตามความเสี่ยงของลักษณะงานที่ทำ นายแพทย์ชาวอิตาลีชื่อ Bernardino Ramazzini เป็นคนแรกที่จุดประเด็นความสนใจนี้ขึ้น โดยได้เขียนสิ่งที่เขาค้นพบไว้ในหนังสือชื่อ De Morbis Artificum Diatriba (แปลว่า "โรคของคนทำงาน") ซึ่งตีพิมพ์ในปี ค.ศ. 1713 จากเนื้อหาในหนังสือเล่มนี้ ทำให้แพทย์หันมาให้ความสนใจกับการดูแลสุขภาพของคนทำงานมากขึ้น และนายแพทย์ Bernardino Ramazzini ถูกยกย่องให้เป็นผู้ให้กำเนิดวิชาอาชีวเวชศาสตร์
ขอบเขตของวิชาอาชีวเวชศาสตร์

ปัจจุบันวิชาอาชีวเวชศาสตร์มีขอบเขตของเนื้อหาวิชาการดังนี้
โรคปอดจากการทำงาน เช่น ปอดฝุ่นหิน ปอดใยหิน ปอดฝุ่นฝ้าย ปอดชานอ้อย
โรคกระดูกและกล้ามเนื้อจากการทำงาน
โรคผิวหนังจากการทำงาน
โรคมะเร็งจากการทำงาน
โรคของระบบอวัยวะอื่น ๆ จากการทำงาน เช่น โรคตา โรคของระบบสืบพันธุ์ โรคระบบประสาท
โรคจากสิ่งคุกคามทางกายภาพ เช่น เสียงดัง ความสั่นสะเทือน รังสี ความกดอากาศ
โรคจากพิษของสารเคมี เช่น เบนซีน โทลูอีน ไซลีน, โรคจากสารโลหะหนัก เช่น ตะกั่ว ปรอท แคดเมี่ยม
โรคติดเชื้อจากการทำงาน
โรคจากปัญหาการจัดท่าทางในการทำงาน และการใช้วิชาการยศาสตร์ (ergonomics) ในการแก้ไขปัญหา
โรคจากปัญหาทางจิตสังคมในที่ทำงาน การทำงานกะดึก การทำงานผิดเวลา (shift work)
การตรวจสุขภาพคนทำงาน เช่น การตรวจสุขภาพก่อนเข้างาน การตรวจสุขภาพประจำปี การตรวจสุขภาพก่อนเกษียณ
การดูแลผู้ป่วยก่อนกลับเข้าทำงาน (return to work) และ การประเมินความพร้อมในการทำงาน (fitness for work)
การวินิจฉัยโรคจากการทำงาน
การตรวจร่างกายเพื่อประเมินความสูญเสียสมรรถภาพ
การจัดโปรแกรมดูแลสุขภาพคนทำงาน
การวิจัยเพื่อเพิ่มพูนองค์ความรู้ใหม่
ความสัมพันธ์ระหว่างอาชีวเวชศาสตร์กับอาชีวอนามัย

อาชีวเวชศาสตร์เป็นส่วนหนึ่งของงานอาชีวอนามัย กล่าวคือ อาชีวอนามัย (occupational health) หมายถึงการดูแลสุขภาพอนามัยของคนทำงาน ผู้ดำเนินการคือผู้มีความรู้ทางด้านสาธารณสุขจากสาขาวิชาชีพใดก็ตาม ส่วนอาชีวเวชศาสตร์มีความหมายเฉพาะลงไป หมายถึงการดำเนินการดูแลสุขภาพของคนทำงานโดยใช้ศาสตร์ทางด้านการแพทย์ ดำเนินการโดยแพทย์เท่านั้น  ซึ่งจะต้องมีการตรวจร่างกายผู้ป่วย การส่งตรวจทางห้องปฏิบัติการ โดยมีวัตถุประสงค์เพื่อให้เกิดการการป้องกัน การรักษา การฟื้นฟู การส่งต่อผู้ป่วยอันเกี่ยวเนื่องจากโรคจากการทำงาน หรือการเจ็บป่วยเนื่องจากการทำงานกับแพทย์สาขาอื่น หรือบริการสุขภาพอื่น ๆ รวมอยู่ด้วย ความสัมพันธ์ของอาชีวอนามัยกับอาชีวเวชศาสตร์ อาจเปรียบเทียบได้กับศาสตร์ทางการแพทย์สาขาอื่นเช่น ความสัมพันธ์ของนิติวิทยาศาสตร์กับนิติเวชศาสตร์ หรือจิตวิทยากับจิตเวชศาสตร์ เป็นอาทิ
อาฟเตอร์สคูล

อาฟเตอร์สคูล (อังกฤษ: After School) สามารถหมายถึง
เวลาหลังเลิกเรียน
อาฟเตอร์สคูล ศิลปินเกิร์ลกรุ๊ปจากประเทศเกาหลีใต้
อาฟเตอร์สคูล (วิ่งสู่ฝัน) ภาพยนตร์ไทย
อานแห่งฝรั่งเศส

อานแห่งฝรั่งเศส หรือ อานแห่งโบเฌอ (อังกฤษ: Anne of France หรือ Anne of Beaujeu) (3 เมษายน ค.ศ. 1461 - 14 พฤศจิกายน ค.ศ. 1522) เป็นพระราชธิดาพระองค์ใหญ่ในพระเจ้าหลุยส์ที่ 11 แห่งฝรั่งเศสและชาร์ล็อตต์แห่งซาวอย อานเป็นพระเชษฐภคินีในพระเจ้าชาร์ลที่ 8 ผู้ที่อานทรงทำหน้าที่เป็นผู้สำเร็จราชการแทนพระองค์ขณะที่ยังไม่ทรงบรรลุนิติภาวะ ในฐานะผู้สำเร็จราชการแทนพระองค์อานเป็นสตรีผู้มีอำนาจมากที่สุดในปลายคริสต์ศตวรรษที่ 15 จนได้รับการขนานนามว่า "มาดาม ลา กร็อง" (ฝรั่งเศส: Madame la Grand)
ดูเพิ่ม

พระเจ้าชาร์ลส์ที่ 8 แห่งฝรั่งเศส